Diari Oficial de la Generalitat Valenciana


Sumari del DOGV 5448, del 12-02-2007 (2007/706)

Informació Pública de l'alternativa tècnica de l'inici del procediment de concurs per al desenvolupament i execució del programa de l'actuació integrada, mitjançant gestió indirecta, de la unitat de execució SU-1 del municipi de Fanzara.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/706


Data del document
:   08-01-2007

Organisme emissor
:   Programas de Gestion y Ordenacion Urbana, SL

Tipus de document
:   Informació Pública

Descriptors 

:   * Fanzara
    * pla d'urbanisme

En compliment del que estableix l'article 134.4 de la Llei 16/2005, de 30 de desembre, de la Generalitat Valenciana, Llei Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), te lloc l'inici del procediment de concurs per al desenvolupament i execució del programa d'actuació integrada, mitjançant gestió indirecta, de la unitat d'execució SU-1 "Mirador del Pinar", del sol urbà residencial del Pla General d' Ordenació Urbana de Fanzara, amb una superfície total, segons alçament topogràfic recent, de 10.119,83 metres quadrats. Aquests terrenys es troben al nord del centre urbà del municipi de Fanzara i estan delimitats : al nord per sol no urbanitzable d'especial protecció paisatgística; al sud pel centre urbà, exactament pel carrer Aljibe; a l'est per la zona d'Ordenances I i a l'oest pel sol urbanitzable de la unitat d'execució "La Ermita".
Les bases reguladores del procediment del programa de gestió integrada mitjançant la gestió indirecta són les incloses a l'Annex II del Reglament d'Ordenació i Gestió Territorial Urbanística, havent sigut aprovat l'inici del procediment de concurs i les bases particulars que regirant el concurs per a la selecció d'agent urbanitzador programa d'actuació integrada, mitjançant gestió indirecta, de la unitat d'execució en sol urbà SU-1 "Mirador del Pinar", mitjançant acord del Plenari, de data 30 de setembre de 2006, enviat al Diari Oficial de la Unió Europea el dia 13 de novembre de 2006, publicant-se el 15 de novembre de 2006, publicades en el Butlletí Oficial de la Província núm. 136 de data 14 de novembre de 2006.
Per la mercantil PROGRAMAS DE GESTIÓN Y ORDENACIÓN URBANA, SL (J.T.I.T. SL), domiciliada a Onda, a efectes de notificacions en la Plaça El Pla, núm. 23 entl. esquerre i CIF: B-12477519, s'ha iniciat la informació pública de la seua proposta de programa per al desenvolupament i execució de la unitat d'execució SU-1 del Pla General d'Ordenació Urbana de Fanzara amb la protocolarització dels següents documents de l'alternativa tècnica de programa i projecte d'urbanització a la Notaria de José Maria Fuster Muñoz, amb seu en Onda, carrer Cervantes, 11. Així mateix, consta un exemplar de dita documentació dipositat a l'Ajuntament de Fanzara.
Es fa constar, que en aplicació de l'article 134 de la Llei Urbanística Valenciana, que durant el termini d'un mes, a contar des de la publicació de l'anunci al Diari Oficial de la Generalitat Valenciana, qualsevol persona podrà comparèixer, en horari d'atenció al públic be a la notaria de José Maria Fuster Muñoz, amb seu a Onda, carrer Cervantes, 11 be a l'Ajuntament de Fanzara per obtenir informació, pels procediments legals, sobre els documents objecte d'exposició pública i presentar al·legacions. Dites al·legacions podran presentar-se indistintament a la notaria de referència en horari de 10.00 h. a 14.00 h., o be a l'Ajuntament de Fanzara en horari administratiu obert al públic.
El present anunci es publica als efectes que disposa l'article 59.4 de la Llei de règim jurídic de les administracions publiques i del procediment administratiu comú, per als titulars no identificats, per aquells els quals els seu domicili és desconegut, per als titulars que no es troben a la base de dades de la relació emesa pels organismes oficials i per aquells que intentada la notificació, aquesta no ha sigut possible. S'inclou a continuació, el llistat de propietaris afectats.
Fanzara, 8 de enero de 2007. L'administradora de Programas de Gestión y Ordenación Urbana SL (PGOU, SL): Carmen Ponz Simon